Page:Comical story of Thrummy Cap and the ghaist (1).pdf/6

6 Come John lats in—we'll tak’ a seat, Fat sorrow gars you look sae blate?— Sae in he gangs and sets him down; Says he they're nae about your town Sall put me out till a new day. As lang's I've siller for to pay,— The landlord says ye're rather rash: To turn ye out we sanna fash, Since ye're so positive to bide; But troth ye'se sit by the fire side; I tald ye ance of beds I've nane Unoccupied except bare ane: In it I fear ye winna ly, For stoutest hearts ha'e aft been shy To venture in within the room, After the night begins to gloom: For in it they can ne're get rest; Tis haunted by a frightfu' ghaist, Oursels are terrified a' night: Sie ye may chance to get a sight, Like that which some of our foke saw; Far better till ye gang awa', Or else ye'll may be rue the day— Good faith quo' John I'm thinking sae; Better into the neuk to sit, Than fly'd gude keeps out o' our wit. The Lord preserve me frae all evil, I wadna like to see the devil.— Whist gowk quo'Thrummy hand your peace That sanna gar me quit this place, To great nor sma I ne'er did ill, Nae ghaist nor deil my rest shall spill